armvectores/hy_wikipedia_2023 huggingface dataset:
Գուրգեն Հարությունյան (այլ կիրառումներ)

Գուրգեն Հարությունյան անունը կարող է վերաբերել հետևյալ անձանց.

Գուրգեն Միքայելի Հարությունյան  (1905, հունիսի 9 (հունիսի 22), Գանձակ - 1973, հունվարի 2, Ստեփանակերտ), հայ խորհրդային դերասան։ Ադրբեջանական ԽՍՀ ժողովրդական արտիստ (1957)։
Գուրգեն Խաչատուրի Հարությունյան  (մարտի 20, 1904, Աշոցք, Հայաստան - ապրիլի 12, 1963, Երևան, Հայկական ԽՍՀ, ԽՍՀՄ), հայ խմբագիր, «Կարմիր զինվոր» ռազմաճակատային թերթի խմբագիր, պետական, քաղաքական գործիչ, մայիսյան ապստամբության, Հայրենական պատերազմի մասնակից, ԽՄԿԿ անդամ (1925)։
Գուրգեն Զաքարի Հարությունյան  (1913, Նոր Գյուղ, Կոտայքի մարզ, Հայաստան - անհայտ), հայ մանկավարժ։ ԽՄԿԿ անդամ (1944)։ Հայրենական մեծ պատերազմի մասնակից։
Վելիկոդվորսկի

Վելիկոդվորսկի (ռուս.՝ Великодворский), գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 1984 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9609) Պոնոմարյովալյա

(9609) Պոնոմարյովալյա (անգլ.՝ Ponomarevalya), աստերոիդ աստերոիդների հիմնական գոտում։ Հայտնաբերվել է 1992 թվականի օգոստոսի 26-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,007343 ա. մ., առավելագույնը մոտենում է 2,7165 ա. մ. հեռավորության վրա և հեռանում 3,2982 ա. մ.։ Արեգակի շուրջ մեկ ամբողջական պտույտ է կատարում 1904,9 երկրային օրվա ընթացքում, իր ուղեծրով շարժվելով միջինում 0,188986 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9609) Պոնոմարյովալյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օսկար Կիտենյո մարզադաշտ

Մունիսիպալ Օսկար Ալբերտո Կիտենյո մարզադաշտը (իսպ.՝ Estadio Municipal Óscar Alberto Quiteño) բազմաֆունկցիոնալ մարզադաշտ է Սալվադորի Սանտա Անա քաղաքում։ Սկզբնապես այն կրում էր Էստադիո Մունիսիպալ անվանումը (Estadio Municipal de Santa Ana), այնուհետև ստացավ ֆուտբոլիստ Օսկար Կիտենյոյի (Óscar Alberto Quiteño) անունը։ Մարզադաշտը տեղավորում է 16 հազար հանդիսականի։


== Պատմություն ==
Սանտա Անայում նոր մարզադաշտի կառուցման խթան հանդիսացավ տեղի ՖԱՍ ֆուտբոլային ակումբի կողմից նվաճած հինգերորդ չեմպիոնական տիտղոսը երկրի առաջնությունում, և 1962 թ. հոկտեմբերի 17-ին կայացվեց որոշում սկսելու շինարարությունը։ Մարզադաշտի բացումը տեղի ունեցավ 1963 թ. փետրվարի 3-ին։ 1977 թ. մարզադաշտը անվանակոչվեց Էստադիո Օսկար Ալբերտո Կիտենյո՝ ի պատիվ սալվադորցի դարպասապահի, որը մահացավ 1973 թ. խաղադաշտում Կոստա Ռիկայի Օրիոն ակումբի հետ ընկերական հանդիպման ժամանակ։


== Ծանոթագրություններ ==


== Արտաքին հղումներ ==
ՖԱՍ ֆուտբոլային ակումբի պաշտոնական կայք clubdeportivofas.com (իսպ.)
Օսկար Կուիտենյո մարզադաշտի լուսանկարներ fussballtempel.net Archived 2011-03-17 at the Wayback Machine. (իսպ.)
Արագած (Արմավիրի մարզ)

Անվան այլ կիրառումների համար տե՛ս՝ Արագած (այլ կիրառումներ)Արագած, գյուղ Հայաստանի Արմավիրի մարզում, Վաղարշապատի տարածաշրջանում։


== Ընդհանուր տեղեկություններ ==
Գտնվում է ծովի մակերևույթից 915 մ բարձրության վրա, Արմավիրից 20 կմ հյուսիս-արևելք, Վաղարշապատից` 8 կմ հյուսիս-արևմուտք, հարթավայրում։ Հարևան բնակավայրերն են նույն մարզի Աղավնատուն և Ծաղկալանջ գյուղերը։
Գյուղը հիմնադրվել է 1828-1829 թվականներին Պարսկահայաստանի Խոյի շրջանից տեղափոխված հայերի կողմից։ Ի սկզբանե կոչվել է Խզնավուզ, վերանվանվել է Արագած 1946 թ. ՀԽՍՀ Գերագույն խորհրդի հրամանագրով։ Բնակիչները հիմնականում խոսում են Խոյի բարբառով։
Գյուղն ունի միջնակարգ դպրոց (Արցախյան առաջին պատերազմում զոհված ազատամարտիկ Մեխակ Մեխակյանի անվան), մշակույթի տուն։


== Բնակչություն ==
Ըստ Հայաստանի Հանրապետության 2011 թվականի մարդահամարի, Արագածի մշտական բնակչությունը կազմել է 2924, իսկ առկա բնակչությունը` 2814 հոգի։ Բնակվում են հիմնականում հայեր, նաև` եզդիներ։
Արագած գյուղի ազգաբնակչության փոփոխությունը.


== Տնտեսություն ==
Բնակչությունը զբաղվում է խաղողագործությամբ, բանջարաբուծությամբ և խոզաբուծությամբ։


== Պատմական կառույցներ ==
Գյուղում կա 19-րդ դարի 70-ական թվականների եկեղեցի (Սուրբ Ստեփանոս), իսկ շրջակայքում պահպանվել են նախնադարյան ժամանակներից մնացած բնակավայրերի, դամբարանների և ամրությունների մնացորդներ։ Գյուղի հարավ-արևմտյան եզրին պահպանվել են խոշոր ամրոցի մնացորդներ


== Հայտնի մարդիկ ==
Գյուղում է ծնվել լեզվաբան, բանասիրական գիտությունների դոկտոր, պրոֆեսոր Մանվել Ասատրյանը։


== Արտաքին հղումներ ==
Էջը Արմավիրի մարզպետարանի կայքում
Արմավիրի մարզի ցուցանիշները ըստ ՀՀ 2011 թվականի մարդահամարի


== Տես նաև ==
Արագածի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Մ.թ.ա. 627


== Դեպքեր ==


== Ծնունդներ ==


== Մահեր ==
Oenosandridae

Oenosandridae՝ թիթեռների ընտանիքի ներկայացուցիչ, որը բնակվում է միայն Ավստրալիայում։


== Տաքսոնոմիա ==
Տեսակ Diceratucha
Diceratucha xenopis - (Lower, 1902)
Տեսակ Discophlebia - R. Felder, 1874
Discophlebia blosyrodes - Turner, 1903
Discophlebia catocalina - R. Felder, 1874
Discophlebia celaena - (Turner, 1903)
Discophlebia lipauges - Turner, 1917
Discophlebia lucasii - Rosenstock, 1885
Տեսակ Nycteropa
Nycteropa subovalis - Turner, 1941
Տեսակ Oenosandra
Oenosandra boisduvalii - Newman, 1856


== Արտաքին հղումներ ==
Նրանց կյանքը Archived 2011-06-12 at the Wayback Machine.


== Գրականություն ==
Niels P. Kristensen: Lepidoptera, moths and butterflies. In: Maximilian Fischer (Hrsg.)։ Handbook of Zoology. 1. Auflage. Band 4 – Arthropoda: Insecta, Teilband 35, de Gruyter, Berlin, New York 1998, ISBN 3-11-015704-7, S. 360.
Էմիլի Լենց

Հայնրիխ Ֆրիդրիխ Էմիլ Լենց  (գերմ.՝ Heinrich Friedrich Emil Lenz), կամ՝ Էմիլի Խրիստիանովիչ Լենց  (ռուս.՝ Эмилий Христианович Ленц, փետրվարի 12 (24), 1804, Տարտու, Լիֆլանդիայի նահանգ, Ռուսական կայսրություն[…] - հունվարի 29 (փետրվարի 10), 1865, Հռոմ, Պապական մարզ), բալթիկ գերմանական ծագմամբ ռուս ֆիզիկոս և էլեկտրատեխնիկ, Պետերբուրգի ԳԱ ակադեմիկոս (1830), Պետերբուրգի համալսարանի պրոֆեսոր (1836 թվականից) և ռեկտոր (1863 թվականից)։ 
1833 թվականին սահմանել է մակածված հոսանքների ուղղության որոշման կանոնը (տես Լենցի կանոն)։ Մշակել է էլեկտրամագնիսների հաշվարկման մեթոդները։ 1842 թվականին ճշգրիտ փորձերով հիմնավորել է էլեկտրական հոսանքի ջերմային ազդեցության օրենքը (տես Ջոուլ-Լենցի օրենք)։ Աշխատանքներ ունի մետաղների դիմադրության ջերմաստիճանային կախումը սահմանելու, մագնիսական հոսքի չափման բալիստիկ մեթոդ ստեղծելու (Մորից ֆոն Յակոբիի հետ) վերաբերյալ։ Զբաղվել է նաև երկրաֆիզիկայի հարցերի հետազոտությամբ։


== Ծանոթագրություններ ==
Հրեական անուն

Հրեական անուն, հրեական տեքստերում, եբրայերենում, թալմուդական արամեերենում, իդիշում և մի քանի այլ աղբյուրներում սկիզբ առնող անուններ։ Հրեական անունների հիմնական մասը իրենց ծագմամբ հիմնված են Աստվածաշնչի թալմուդական, քրիստոնեկան կամ մուսուլմանական մեկնաբանբան վրա, չնայած որ շատ հաճախ հրեաների մոտ կարելի է հանդիպել ոչ Աստվածաշնչյան անուններ։ Այդ անունները հիմնականում տարածված են Իսրայելում և քրիստոնեական երկրներում, չնայած որ որոշ անուններ տարածված են նաև իսլամադավան երկրների գաղութներում, երբ տվյալ հրեական անունը հիշատակվում է Ղուրանում։


== Արտաքին հղումներ ==
Customs relating to the naming of a child from the Chabad sect of Hassidic Ultra-Orthodox Judaism
List of over 2500 Hebrew names used in Israel with pronunciation
List of all first names used in Israel with pronunciation and statistics in Hebrew
A list of all modern Hebrew names and their meaning Archived 2012-11-07 at the Wayback Machine.
Blu-ray Disc

Blu-ray Disc (տարածված հապավում է՝ BD, հայերեն՝ Կապույտ ճառագայթ սկավառակը կրճատ ԿՃՍ) բարձր խտության օպտիկական սկավառակի ֆորմատ է, նախատեսված թվային ինֆորմացիայի (այդ թվում բարձր խտության տեսանյութերի) պահպանման համար։
Ստանդարտի անվանումը գալիս է անգլերեն blue ray (կապույտ ճառագայթ) բառերից, և պայամանվորված է նրանով, որ BD սկավառակներում ինֆորմացիան կարդալու և գրելու համար օգտագործվում է կապտա-մանուշակագույն լազեր։ Ավելի կարճ ալիքի երկարության հաշին (405 նմ), հնարավոր է զգալիերոն ավելի շատ ինֆորմացիան տեղադրել սկավառակի վրա, քան նրան նախորդող DVD ստանդարտի սկավառակների վրա, որոնցում կիրառվում էր կարմիր (650 նմ) լազեր։
Միաշերտ Blu-ray սկավառակի տարողությունն է 25 գիգաբայթ (ԳԲ), իսկ երկշերտանի սկավառակի վրա՝ 50 ԳԲ, DVD սկավառակի տարողությունն է համապատասխանաբար 4.7 և 8.5 ԳԲ։
Blu-ray ստանդարտը ներկայումս գտնվում է հակամարտության մեջ իր անմիջական մրցակից՝ HD DVD ստանդարտի հետ։


== Պատմություն ==


=== Վաղ պատմություն ===

ԹԲՍ ձևաչափի տեղեկատվության խտությունը սահմանափակվում էր օգտագործվող լազերային դիոդների ալիքի երկարությամբ։ Երկարատև զարգացումից հետո արտադրական հիմունքներով հասանելի դարձան կապույտ լազերային դիոդներ, որոնք աշխատում էին 405 նանոմետրով, ինչը թույլ է տալիս մշակել ավելի խիտ պահեստավորման ձևաչափ, որը 1998 թվականի հոկտեմբերին 407 նանոմետր մի փոքր ավելի երկար ալիքի դիոդներով պատրաստված սկավառակների նախատիպով։ Sony-ն սկսեց երկու նախագիծ Panasonic-ի, Philips-ի և TDK-ի հետ՝ կիրառելով նոր դիոդներ՝ UDO (Ultra Density Optical), և DVR Blue (Pioneer-ի հետ միասին), վերագրանցելի սկավառակների ձևաչափ, որը ի վերջո կդառնա Blu-ray սկավառակ (ավելի կոնկրետ՝ BD-RE): Ձևաչափերի հիմնական տեխնոլոգիաները նման են. Առաջին DVR Blue նախատիպերը ներկայացվեցին Sony-ի կողմից CEATEC ցուցահանդեսում 2000 թվականի հոկտեմբերին։ «Կապույտ սկավառակի» տարբերանշանի ապրանքանիշը ներկայացվել է 2001 թվականի փետրվարի 9-ին։ 2002 թվականի փետրվարի 19-ին նախագիծը պաշտոնապես հայտարարվեց որպես Blu-ray Disc և Blu-ray Disc Founders-ը հիմնադրվեց ինը սկզբնական անդամների կողմից։


== Ծանոթագրություններ ==
Շթաթշթայնախ

Շթաթշթայնախ (գերմ.՝ Stadtsteinach), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 3234 մարդ է (2014 թվականի դեկտեմբերի 31-ի տվյալներով)։ Զբաղեցնում է 39,65 կմ² տարածք։ Բնակչության խտությունը կազմում է 82 մարդ/կմ² Պաշտոնական կոդը՝ 09 4 77 156։ Հեռախոսային կոդ՝ +49 9225։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք
Սամոս (այլ կիրառումներ)

Սամոս, կարող է վերաբերել՝

Սամոս - քաղաք և համայնք Իսպանիայում, մտնում է Լուգոյի մեջ
Սամոս - նոմոս Հունաստանի Հանրապետության հյուսիս-արևելքում՝ Հյուսիսային Եգեյան կղզիներ պերիֆերիայում
Գրիգորովկա (գյուղ, Կոլոմակի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1650 թվականին։
2001 թվականի տվյալներով Գրիգորովկա գյուղում բնակվում էր 21 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 116,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնի Լիման (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ Կրասնի ԼիմանԿրասնի Լիման (ուկրաիներեն՝ Красний Лиман), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Կրասնի Լիման գյուղում բնակվում էր 592 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլավյանսկի շրջան (Կրասնոդարի երկրամաս)

Անվան այլ կիրառումների համար տե՛ս՝ Սլավյանսկի շրջան (այլ կիրառումներ)Սլավյանսկի շրջան (ռուս.՝ Славянский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը՝ Կուբանի Սլավյանսկ։


== Աշխարհագրություն ==
Շրջանի տարածքի մակերեսը կազմում է 2179 կմ²։


== Բնակչություն ==
2009 թվականի մարդահամարի արդյունքներով շրջանում բնակվում էր 131343 մարդ։ Բնակչության խտությունը կազմում էր 60,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գյուրզա

Մոխրօձ (լատ.՝ Macrovipera lebetina), նաև՝ դագաղային իժ, իժերի ընտանիքի իժերի ենթաընտանիքի խոշոր իժերի (Macrovipera) ցեղի օձ։
Մարմինը հաստ է, երկարությունը՝ 22-180 սմ, պոչը՝ 8-10 անգամ կարճ։ Արուները խոշոր են էգերից։ Գլուխը տարանջատված է մարմնից և ծածկված է մանր կատարավոր թեփուկներով։ Մարմնի թեփուկները նույնպես կատարավոր են, անփայլ։ Աչքերը խոշոր են՝ սպիտակավուն ծիածանաթաղանթով, բիբը՝ էլիպսաձև, ուղղահայաց։ Աչքից դեպի հետ և դեպի ներքև ձգվում են մուգ զոլեր։ Գլխի վերևի մակերեսը առանց նախշի է կամ մի քանի մանր սև կետիկներով։ Պարանոցից դեպի պոչի առջևի մասը ձգվում է մուգ գորշ, շեկ, մուգ մոխրագույն կամ գրեթե շագանակագույն լայնակի ձգված խոշոր խալերից բաղկացած շղթայաձև նախշ։ Մուգ խալերի մեկական կամ զույգ շարքեր են ձգվում նաև մարմնի կողմնային մակերեսներով։ Որովայնային մակերեսը սպիտակավուն է, դեղնավուն կամ վարդագույն՝ բազմաթիվ մուգ կետիկներով ու բծերով։ Ներքևի ծնոտի վահանիկները սպիտակ են։
Սնվում է հոդվածոտանիներով (մորեխներ, սարդակերպներ) և մանր ողնաշարավորներով (մողեսներ, օձեր, մանր կրիաներ, թռչուններ, մանր ու միջին չափի կրծողներ)։
Ձմեռում է աշնան վերջից գարնան սկիզբը։ Զուգավորումը տեղի է ունենում ապրիլի վերջից հունիսի վերջը։ Հունիսի երկրորդ կեսից օգոստոսի սկիզբը էգը դնում է 8-25 ձու։ Ձվերը երկարավուն են (17-24x30-44, 5 մմ)։ Ձագերը ծնվում են սեպտեմբերին։
Օգտակար է. կարգավորում է վնասատու կրծողների թվաքանակը։ Թույնը կիրառվում է դեղագործության մեջ։
Հայաստանում հանդիպում է գրեթե բոլոր մարզերի (բացառությամբ՝ Գեղարքունիքի մարզի) նախալեռներում և ոչ բարձր լեռներում։ Տարածված է չոր կիսաանապատային, տափաստանային, թփուտային կամ նոսրանտառային բուսականությամբ, ժայռոտ ու քարքարոտ կենսավայրերում, երբեմն նաև՝ այգիներում։ Հայաստանում ամենավտանգավոր օձն է. կծածը վտանգավոր է մարդու և կենդանիների կյանքի համար։
Խիթ

Խիթ, կոլիկա (հին հունարեն՝ κωλικη (νόσος) - աղիքային ցավ), սուր կծկանքանման ցավերի նոպա, որը ծագում է որովայնի և ետորովայնամզային տարածության օրգաններում։ Խիթը լինում է լյարդային և երիկամային (տես՝ Լեղաքարային հիվանդություն և Միզաքարային հիվանդություն), ապենդիկուլյար (տես՝ Որդանման ելունի բորբոքում), աղիքային (կղանքային քարերի դեպքում), պանկրեասային (ենթաստամոքսային գեղձի բորբոքում և քարեր)։ Կարող է առաջանալ նաև աղիքներում գազերի կուտակումից։ Նոպան կարող է տևել մի քանի րոպեից մինչև մի քանի ժամ։ Բուժումը՝ հիմնական պատճառի վերացում, ցավազրկող դեղամիջոցներ։
Գյոքդիլիի լեռնաշղթա

Գյոքդիլիի լեռներ, լեռներ Հայկական լեռնաշխարհում, Անտիտավրոս լեռնահամակարգում։


== Ծանոթագրություններ ==
Թիուլ

Թիուլ, ֆեոդալական պարգևական հողատիրության ձև 16–17-րդ դարերոում Իրանում, Արևելյան Հայաստանում։ Թիուլի ինստիտուտը լայն տարածում ստացավ Սեֆյանների օրոք։ Պետական և արքունի ծառայության դիմաց, իբրև պարգև, բարձրաստիճան ամիրաներին ու զինվորականությանը, երբեմն նաև հոգևորականությանը, իբրև թիուլ տրվում էին մեկ կամ մի քանի գյուղերից ստացվող եկամուտները։ Թիուլ ստացող ֆեոդալ-զինվորականները կոչվում էին թիուլդարներ, որոնք իրենց տրված թիուլի սահմաններում բնակվող ռայաթների (հպատակների) նկատմամբ ունեին նաև դատական իրավասություն։ Թիուլը ընդհատվում կամ մեկ ուրիշին էր փոխանցվում տվյալ թիուլդարի պաշտոնից ազատվելու դեպքում։ Թիուլ տրվում էր ոչ միայն պետական (դիվանի), այլ նաև մասնատիրական (մուլքային) գյուղերից գանձվող հարկերի հաշվին։ Երբ գյուղի մուլքադարը (սեփականատեր) ստանում էր նաև նույն գյուղի պետական հարկը գանձելու իրավունքը իբրև թիուլ, ապա գյուղն ամբողջապես կախյալ վիճակի մեջ էր ընկնում նրանից։ 18-րդ դարի վերջին և 19-րդ դարի սկզբին նման գյուղերի թիվը բավական մեծ էր Արևելյան Հայաստանում։
Նիկոս Դենդիաս

Նիկոս Դենդիաս (հուն․՝ Νίκος Δένδιας, հոկտեմբերի 7, 1959(1959-10-07), Կերկիրա, Corfu Regional Unit, Հոնիական կղզիներ, Հունաստան), «Նոր ժողովրդավարություն» պահպանողական կուսակցության հույն իրավաբան և քաղաքական գործիչ։ Հունաստանի խորհրդարանի անդամ։ Հունաստանի արտաքին գործերի նախարար 2019 թվականի հուլիսի 9-ից Միցոտակիսի աշխատակազմում։ Հասարակական կարգի և քաղաքացիների պաշտպանության նախարար 2012-2014 թվականներին։ 2014 թվականից մինչև 2015 թվականի հունվար՝ Զարգացման և մրցունակության նախարար։ 2009 թվականի հունվարի 7-ից հոկտեմբերի 7-ը` Արդարադատության նախարար Կարամանլիսի աշխատակազմում։


== Կենսագրություն ==
Նիկոս Դենդիասը ծնվել է Կերկիրայում 1959 թվականին, սակայն նրա ընտանիքը ծագումով Պաքսոս կղզուց է։ Նրա խոսքով՝ իր մոր նախնիները ուղղափառ հոգևորականներ են եղել 17 սերունդներ շարունակ։
Սովորել եմ Աթենքի քոլեջում, հունա-ամերիկյան մասնավոր դպրոցում։ Ստացել է իրավաբանական աստիճան Աթենքի համալսարանում, մագիստրոսի աստիճան՝ Ծովային և ապահովագրական իրավունքի Լոնդոնի համալսարանում և աստիճան քրեաբանության Լոնդոնի տնտեսագիտության դպրոցում։
Որպես փաստաբան պրակտիկանտ, նա ակտիվորեն ներգրավված է Նոր ժողովրդավարություն կուսակցության կազմում, քանի որ 1978 թվականին, առաջին անգամ որպես կուսակցության ուսանողական թևի անդամ և կուսակցական ֆունկցիոներ կուսակցության երիտասարդական կազմակերպությունում։ 
Նա ընտրվել է Կերկիրայի խորհրդարանի անդամ 2004, 2007, 2009 և 2012 թվականի հունիսին։
2009 թվականի հունվարի 8-ին նշանակվել է արդարադատության նախարարի պաշտոնում Կոստաս Կարամանլիսի երկրորդ կառավարությունում, որտեղ աշխատել է մինչև կառավարության հրաժարականը Նույն թվականի հոկտեմբերի 7-ին (հոկտեմբերի 4-ի ընտրություններում ՆԴ-ի պարտությունից հետո)։ Ադոնիս Սամարասի կոալիցիոն կառավարությունում, որը ձևավորվել է 2012 թվականի հունիսյան ընտրություններից հետո, նա զբաղեցրել է հասարակական կարգի և քաղաքացիների պաշտպանության նախարարի (2012 թվականի հունիսի 21-2014 թվականի հունիսի 10), զարգացման և մրցունակության նախարարի (հունիսի 10-2014 թվականի նոյեմբերի 3) և ազգային պաշտպանության նախարարի (2014 թվականի նոյեմբերի 3-2015 թվականի հունվարի 27) պաշտոնները։


== Ծանոթագրություններ ==


== Արտաքին հղումներ ==
Официальный сайт Archived 2020-10-20 at the Wayback Machine.
Παπαδημούλης_ Ο Δένδιας προέρχεται από το εθνικιστικό ΕΝΕΚ _ iefimerida.gr
Δένδιας_ Δεν ανακαλώ για ΣΥΡΙΖΑ – η τρομοκρατία φυτρώνει στην άκρα Αριστερά — ΣΚΑΪ (www.skai.gr) Archived 2019-04-28 at the Wayback Machine.
Γενική Γραμματεία της Κυβέρνησης _ ΣΑΜΑΡΑ Κ. ΑΝΤΩΝΙΟΥ
Biografie auf der Webseite der Nea Dimokratia zu den Wahlen 2012  (griechisch)
Persönliche Homepage von Nikos Dendias Archived 2012-05-30 at the Wayback Machine.
Sa fiche sur le site du parlement grec
Աղանձուգետ

Աղանձուգետ, Աղանձ, Տաթև, գետ Սյունիքի մարզում, Որոտանի աջ վտակը։ Սկիզբ է առնում Բարգուշատի լեռնաշղթայի Արամազդ լեռնագագաթի հյուսիսային լանջից՝ 3000 մ բարձրությունից։ Երկարությունը 13 կմ է, ջրհավաք ավազանը՝ 85 կմ²։ Գետահովիտը V-աձև է, Տաթևի վանքի մոտ առաջացնում է նեղ և խորը կիրճ։ Սնումը ձնաանձրևային է, վարարումը՝ գարնանը։ Տարեկան միջին ծախսը 1,1 մ³/վ է։ Ջրերն օգտագործվում են ոռոգման նպատակով։
Ըստ Ղևոնդ Ալիշանի մեկնաբանության հնում գետը կոչվել է Գինական, իսկ Տաթևի վանքի կառուցումից հետո կոչվել է վերջինիս անունով։
Վերին հոսանքը կոչվում է Գազբոյլի ձոր։


== Ծանոթագրություններ ==
Դաիբլի

Դաիբլի, գյուղ Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում էր Տիգրիսի ձախ կողմում, Դիարբեքիր քաղքից 50 կմ հյուսիս՝ սարալանջին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նևերկինո

Նևերկինո (ռուս.՝ Неверкино), գյուղ Ռուսաստանի Պենզայի մարզի Նևերկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վանկուվերի ծովային թանգարան

Վանկուվերի ծովային թանգարան (անգլ.՝ Vancouver Maritime Museum), ծովային թանգարան, նվիրված է Վանկուվերի, Բրիտանական Կոլումբիայի և Կանադական Արկտիկայի ծովային պատմություններին։


== Պատմություն ==
Թանգարանը հիմնադրվել է 1959 թվականին։ Այն Կանադայի հնագույն ծովային թանգարանն է և Հյուսիսային Ամերիկայի ծովային թեմայով թանգարաններից լավագույններից մեկը։ Թանգարանի հավաքածուի լավագույն նմուշներից է հանդիսանում Թագավորական ձիավոր ոստիկանությանը պատկանող «St. Roch», երկկայմ առագաստանավը, որն առաջինն է շրջանցել ողջ Հյուսիսային Ամերիկան` անցնելով Պանամայի ջրանցքով։
Հավաքածուի մեջ է գտնվում նաև NASA «Ben Franklin (PX-15)» հետազոտական ստորջրյա նավը։ Ներկայացված են Ջեյմս Կուկին պատկանող նկարված քարտեզներ և տարբեր նյութերից` թուղթ, ստվարաթուղթ, ոսկոր և այլն, պատրաստված շատ նավերի մոդելներ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Официальный сайт Ванкуверского морского музея
Սրբասուրբ կույս Մարիամի վերափոխման բազիլիկ տաճար

Սրբասուրբ կույս Մարիամի վերափոխման բազիլիկ տաճար (բելառուս․՝ катэдральны Унебаўзяцця Найсвяцейшай Панны Марыі). անվանվում է նաև Պինսկի տաճար, Բելառուսի Պինսկ քաղաքում 18-րդ դարում բարոկկո ոճով կառուցված կաթոլիկ տաճար


== Պատմություն ==
Տաճարն ու նրա հարևանությամբ գտնվող ֆրանցիսկյան վանքը, որը նույնպես ճարտարապետական բարոկկո ոճի նմուշ է, կառուցվել են 1712-ից  1730 թվականների միջակայքում, ճիշտ այն վայրում, որտեղ դեռևս 1396 թվականին Պինսկի իշխան Սիգիզմունդ Կեստուտաիտիսի պատվերով բարձրացվել էր փայտաշեն մի եկեղեցի։ 1852 թվականին վանքը փակվել է, մինչդեռ եկեղեցին դարձել է թեմական առաջնորդանիստ, իսկ 1925 թվականից էլ՝ Պինսկի թեմի կաթոլիկ տաճար։
Պաշտամունքային այս կառույցը եռանավ է, ունի բարձր առաստաղ։ Ճակտոնը շքեղորեն զարդաքանդակվել է դեռևս 1766 թվականին և անխաթար պահպանվել է։ Կից կառուցվել են մատուռներ, աշտարակներ՝ դարձյալ բարոկկո ոճի գմբեթներով։ Տաճարի ներսը նույնպես ճոխ զարդարանք ունի, կան արվեստի մեծարժեք գործեր։


== Գրականություն ==
А. М. Кулагін. Каталіцкія храмы Беларусi. — Мінск: 2008. ISBN 978-985-11-0395-5
Збор помнікаў гісторыі і культуры. Брестская область. Стр. 324
Габрусь Т. В. «Мураваныя харалы: сакральная архітэктура беларускага барока». Мінск, «Ураджай», 2001 год. 287 с. ISBN 985-04-0499-X
«Архітэктура Беларусі. Энцыклапедычны даведнік». Мінск, «Беларуская Энцыклапедыя імя Петруся Броўкі», 1993 год. 620 стар. ISBN 5-85700-078-5


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Храм на сайте Католической церкви в Белоруссии
Сайт globus.tut.by
radzima.org
Монастырь францисканцев и Костел Успения Пресвятой Девы Марии Archived 2020-02-25 at the Wayback Machine.
Францисканский костел (костел Успения Девы Марии) — архитектурный памятник XVI—XVIII веков
Ամրիտա Աչարիա

Ամրիտա Աչարիա (անգլ.՝ Amrita Acharia, նեպալ.՝ अमृता आचार्य, հուլիսի 31, 1987(1987-07-31), Կատմանդու, Նեպալ), նորվեգաբրիտանական դերասանուհի նեպալաուկրաինական ծագմամբ։


== Կենսագրություն ==
Ամրիտա Աչարիան ծնվել է 1987 թվականին, կամ, ըստ որոշ աղբյուրների՝ 1990 թվականի դեկտեմբերի 24-ին Նեպալի մայրաքաղաք Կատմանդուում՝ նեպալցի բժիշկ Գանեշ Աչարիայի և ուկրաինուհի մոր ընտանիքում։  Ապագա դերասանուհին ապրել է մի շարք երկրներում՝ Նեպալ, Ուկրաինա, Միացյալ Թագավորություն։ Երբ տասներեք տարեկան էր, վերջնականապես տեղափոխվում է Նորվեգիա՝ ընտանիքի հետ միասին։ Ազատ խոսում է անգլերենով, բուքմոլով, ռուսերենով և ուկրաիներենով։ Նորվեգիայում ավարտել է միջնակարգ դպրոցը։ 2009 թվականին Միացյալ Թագավորությունում ավարտել է արվեստի ակադեմիան, ուր տեղափոխվել է անմիջապես դպրոցն ավարտելուց հետո, որպեսզի կինոարվեստով զբաղվի։
Սկսած 2010 թվականից, Ամրիտա Աչարիան խաղացել է ավելի քան քսան կինոնկարներում և հեռուստասերիալներում։ 2011 թ.-ից 2012 թվականներին դերասանուհին խաղացել է Իրրիի դերը «Գահերի խաղ» հեռուստասերիալում։


== Ընտիր ֆիլմագրություն ==


== Ծանոթագրություններ ==


== Արտաքին հղումներ ==
Ամրիտա Աչարիա Internet Movie Database կայքում
Amrita Acharya hos Filmweb
Գալաթասարայի համալսարան

Գալաթասարայի համալսարան (թուրքերեն՝ Galatasaray Üniversitesi), բարձրագույն ուսումնական համալսարան Թուրքիայի Ստամբուլ քաղաքում։ Գտնվում է Ստամբուլի Գալաթա թաղամասում։ Ուսուցումն իրականացվում է ֆրանսերենով։ Բացվել է Թուրքիայի նախագահ Տուրգուտ Օզալի հրամանով։
Գալաթասարայի համալսարանը հիմնվել է 1992 թվականին՝ դեռևս 1481 թվականին Բայազիդ II սուլթանի հրամանով հիմնված Գալաթասարայի ավագ դպրոցի հիմքի վրա։ Ներկայումս դպրոցի հետ այն կազմում է մեկ միասնական ուսումնական կոմպլեքս։ Գտնվում է Ստամբուլի Բեշիքթաշ շրջանի Գալաթա թաղամասում՝ Բոսֆորի նեղուցի եվրոպական ափին։ Համալսարանը «Բալկանյան համալսարանների ցանցի» լիիրավ անդամ է։ Ռեկտորը թուրք հայտնի պատմաբան Էֆեմ Թոլգան է։ Համալսարանում աշխատում է ավելի քան 200 դասախոս։ Ուսանողների թիվը կազմում է մոտ 2500։ Ընդունված է համարել, որ Գալաթասարայի համալսարանում սովորում է թուրքական էլիտար խավի երեխաները։ Թուրքիայում Գալաթասարայի համալսարանի շատ հաճախ անվանում են նաև «Թուրքական Օքսֆորդ»։


== Ֆակուլտետներ և ինստիտուտներ ==
Ներկայումս Գալաթասարայի համալսարանի կազմում գործում են հինգ ֆակուլտետներ և երկու ինստիտուտ․

Տնտեսագիտության և կառավարման ֆակուլտետ
Իրավագիտության ֆակուլտետ
Մասսայական հեռահաղորդակցման ֆակուլտետ
Ինժեներատեխնոլոգիական ֆակուլտետ
Արվեստների և գիտությունների ֆակուլտետ
Սոցիալական գիտությունների ֆակուլտետ
Գիտությունների և ինժեներիայի ֆակուլտետ


= Բակալավրի աստիճանի մասնագիտություներ =


=== Ինժեներատեխնոլոգիական ֆակուլտետ ===
Կոմպյուտերային ինժեներիա
Արդյունաբերական ինժեներիա


=== Մասսայական հեռահաղորդակցման ֆակուլտետ ===
Ժուռնալիստիկա և ինտերնետ հրապարակախոսություն
PR
Ռադիոհեռուստատեսություն և կինո


=== Տնտեսագիտության և կառավարման ֆակուլտետ ===
Միջազգային հարաբերություններ
Քաղաքագիտություն
Մենեջմենթ
Տնտեսագիտություն


=== Արվեստների և գիտությունների ֆակուլտետ ===
Մաթեմատիկա
Փիլիսոփայություն
Սոցիոլոգիա


=== Իրավագիտության ֆակուլտետ ===
Իրավագիտություն


== Ծանոթագրություններ ==


== Արտաքին հղումներ ==
Գալաթասարայի համալսարանի պաշտոնական կայք էջը
Վերխնեկոլիմսկի շրջան (Սախա-Յակուտիա)

Վերխնեկոլիմսկի շրջան (ռուս.՝ Верхнеколымский улус, район, յակուտ.՝ Үөһээ Халыма улууhа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1954 թվականին։ Վարչական կենտրոնը՝ Զիրյանկա։


== Աշխարհագրություն ==
Շրջանի տարածքի մակերեսը կազմում է 67800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 4712 մարդ։ Բնակչության խտությունը կազմում էր 0, 07 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բրոյցե (Գգմինա)

Բրոյցե (լեհ.՝ Brojce)՝ գյուղական համայնք (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 118,06 կմ² տարածք։ Բնակչությունը հասնում է 3832 մարդու (2013 թվականի տվյալներով)։


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Կոնստրուկտիվ մաթեմատիկա

Կոնստրուկտիվ մաթեմատիկան տալիս է լուծում այն խնդիրներին, երբ անհրաժեշտ է գտնել մաթեմատիկական խնդիր, որպեսզի ապացուցես, որ այն կա։
Լայն իմաստով՝ այն մաթեմատիկական ուղղությունների համախումբ է, որոնք չեն հիմնվում անվերջ բազմությունների տեսության վրա և որպես հիմք ընդունում են ավելի կոնկրետ ֆիզիկական իմաստ ունեցող մաթեմատիկական գաղափարներ և եղանակներ։ Այս իմաստով կոնստրուկտիվ մաթեմատիկան ընդգրկում է ինտուիցիոնիզմը և մի քանի այլ ուղղություններ։
Նեղ իմաստով՝ կոնստրոկցիոն մաթեմատիկայի ուղղություն, որը հիմնվում է ալգորիթմի ճշգրտված գաղափարի վրա։ Կոնստրոկցիոն մաթեմատիկայի ստեղծման գաղափարը տվել է Լ. է. Բրաուերը (1907—1908), նրա ձևավորումը կապված է Թ. Սկոլեմի, Կ. Դյոդելի, Ա. Չյորչի, Ա. Թյուրինգի, է. Պոստի, Ս. Կ. Կլինիի, հետագայում Ա. Ա. Մարկովի և Ն. Ա. Շանինի հետազոտությունների հետ։
Կոնստրուկցիոն մաթեմատիկայում դիտարկվում են միայն կոնստրուկտիվ օբյեկտներ, որոնք կառուցվում են վերջավոր քանակությամբ տարրական մասերից կառուցման որոշակի եղանակների միջոցով (օրինակ, բնական թվերը, կոնտակտային սխեմաները, հաշվողական մեքենաների ծրագրերը)։ Ավանդական ձևով սահմանված իրական թվերը, ընդհանրապես ասած, չեն կարող ներկայացվել որպես կոնստրուկտիվ օբյեկտներ։ Այդ օբյեկտների ձևափոխությունները, հատկությունները, հարաբերությունները սահմանվում են ալգորիթմների միջոցով։
Կոնստրուկտիվ օբյեկտների մասին ասույթները ձևավորվում են և ապացուցվում կոնստրուկտիվ տրամաբանության եղանակներով։ Նշված սկզբունքներով հաջողվել է կառուցել զանազան կոնստրուկտիվ տեսություններ՝ կոնստրուկտիվ թվաբանությունը, անալիզը, տոպոլոգիան, հանրահաշիվը, ֆունկցիոնալ անալիզը և այլն։ Կոնստրուկտիվ քննարկումը հնարավորություն է տալիս նոր տեսանկյունից դիտարկել նշված մաթեմատիկական տեսությունների հիմնական գաղափարները և փաստերը, հայտնաբերել և ընդհանրացնել այն դրույթները, որոնք նշում են կոնկրետ հաշվարկումների կատարման հնարավորությունը և այս պատճառով հատուկ նշանակություն ունեն կիրառումների համար։ Արդի կոնստրուկտիվ մաթեմատիկայի արդյունքները ցույց են տալիս զգալի տարբերությունը կոնստրոկտիվ մաթեմատիկայի տեսությունների և ավանդական ոչ կոնստրուկտիվ մաթեմատիկայի համապատասխան տեսությունների միջև։
Ջերիթբեյ

Ջերիթբեյ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Դենի Ալար

Դենի Ալար (գերմ.՝ Deni Alar,հունվարի 18, 1990(1990-01-18), Սլավոնական բրոդ, Խորվաթիա), ծագումով խորվաթ ավստրիացի ֆուտբոլիստ, «Ռապիդ» ակումբի և Ավստրալիայի հավաքականի հարձակվող։
Դենիի հայրը՝ Գորանը, եղել է պրոֆեսիոնալ ֆուտբոլիստ։


== Ակումբային կարիերա ==

Ալարը իր պրոֆեսիոնալ կարիերան սկսել է «Լեոբեն» ակումբում։ 2006 թվականին հիմնական կազմում նորամուտն է նշել Ավստրիայի առաջին լիգայում։ 2009 թվականին Դենին տեղափոխվել է «Կապֆենբերգ»։ Մայիսի 2-ին «Ռիդա»-ի դեմ խաղում նորամուտն է նշել Ավստրիայի ֆուտբոլի առաջնությունում։ Մայիսի 15-ին «Շտուրմ»-ի դեմ մենամարտում Ալարը խփել է իր առաջին գոլը «Կապֆենբերգ»-ի կազմում։
2011 թվականի ամռանը Ալարը տեղափոխվել է մայրաքաղաքային «Ռապիդ» ակումբ։ Հուլիսի 16-ին «Ադմիրա Վաքեր Մյոդլինգ»-ի դեմ խաղում նորամուտն է նշել նոր թիմի կազմում։ Սեպտեմբերի 24-ին «Վաքեր»-ի դեմ խաղում Դենին խփել է իր առաջին գոլը «Ռապիդ»-ի կազմում։
2016 թվականի ամռանը Ալարը պայմանագիր է կնքել «Շտուրմ»-ի հետ։ Հուլիսի 23-ին «Ռեդ Բուլ Զալցբուրգ» ակումբի դեմ խաղում նորամուտն է նշել նոր թիմի կազմում։ Հենց այս մենամարտում Դենին խփել է իր առաջին գոլը «Շտուրմ»-ում։ Երկու մրցաշրջան անընդմեջ Ալարը դարձել է առաջնության երկրորդ ռմբարկուն։ 2018 թվականին օգնել է թիմին հաղթել Ավստրիայի գավաթում և զբաղեցնել երկրորդ տեղը ազգային առաջնությունում։ Նույն թվականին Ալարը վերադարձել է «Ռապիդ»։


== Միջազգային կարիերա ==
2017 թվականի նոյեմբերի 14-ին Ուրուգվայի ֆուտբոլի ազգային հավաքականի դեմ ընկերական խաղում  Ալարը նորամուտ է նշել Ավստրիայի հավաքականում՝ երկրորդ խաղակեսում փոխարինելով Մարկո Առնաուտովիչին։


== Ձեռքբերումներ ==
Թիմային
 «Շտուրմ»

Ավստրիայի գավաթի գավաթակիր՝ 2017/2018


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на сайте sports.ru
Профиль на сайте weltfussball.de
Профиль на сайте transfermarkt.de
Профиль на сайте kicker.de
Մայլզ Թըրներ

Մայլզ Թըրներ (անգլ.՝ Myles Turner, մարտի 24, 1996(1996-03-24), Bedford, Թերանտ շրջան, Տեխաս, ԱՄՆ), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Ինդիանա Փեյսերս» ակումբում։ NBA մուտք գործելուց առաջ հադես է եկել Տեխասի համալսարանի «Տեխաս Լոնգհորնս» ակումբում։ 2015 թվականի դրաֆթի ժամանակ ընտրվել է «Փեյսերսի» կողմից՝ 11-րդ համարի ներքո։


== Վաղ տարիներ ==
Թըրները սովորել է Տեխասի Թրինիտի ավագ դպրոցում։ 2014 թվականին մասնակցել է McDonald’s All-American առաջնությանը, նաև ԱՄՆ-ի մինչև 18 տարեկանների բասկետբոլի հավաքականի կազմում գրավել է Ամերիկայի առաջնության ոսկե մեդալներ։ Դպրոցը ավարտելուց հետո նա երկրի 60-ից ավելի առաջավոր համալսարաններից հրավերներ է ստանում սովորելու համար, սակայն նախընտրում է իր հարազատ նահանգի համալսարաններից մեկը՝ Օսթինի Տեխասի համալսարանը։ Համալսարանում Մայլզը անցկացնում է ընդամենը մեկ տարի, որի ընթացքում հավաքել է միջինում 10,1 միավոր, 6 անդրադարձ և 2,6 կասեցում։ Առաջնության արդյունքում նա դարձել է Big 12 կոնֆերենցիայի նորեկ։ 2015 թվականի մարտի 30-ին Թըրները հայտարարում է, որ պատրաստվում է մասնակցել NBA դրաֆթին։


== Պրոֆեսիոնալ կարիերա ==
2015 թվականի հունիսի 25-ին 2015 թվականի NBA դրաֆթի ժամանակ Թըրները ընտրվում է «Ինդիանա Փեյսերս»-ի կողմից՝ 11-րդ համարի ներքո։ Հուլիսի 13-ին պայմանագիր է կնքում ակումբի հետ և մասնակցում է NBA Ամառային Առաջնությանը։ Հոկտեմբերի 29-ին իր NBA առաջին խաղում հավաքում է 8 միավոր և կատարում 4 անդրադարձ։ Նոյեմբեր ամսին Մայլզը վնասվածք է ստանում և 1 ամիս բաց է թողնում մրցաշրջանի խաղերը։ Փետրվար ամսին ճանաչվում է Արևմտյան կոնֆրանսի լավագույն նորեկ, իսկ մրցաշրջանի արդյունքների հիման վրա ընդգրկվում է նորեկների երկրորդ հավաքական։
2016 թվականի հոկտեմբերի 26-ին, մրցաշրջանի բացման խաղի ընթացքում, հավաքում է 30 միավոր և 16 անդրադարձ։ Մայլզը 2016/2017 մրցաշրջանի ընթացքում ունենում է ևս մի քանի հաջող խաղեր։


== Ծանոթագրություններ ==


== Արտաքին հղումներ ==
Կենսագրությունը texassports.com կայքում
ԱՄՆ-ի հայկական լոբբի

ԱՄՆ-ի հայկական լոբբի (անգլ.՝ Armenian American Lobby), էթնիկ լոբբի ԱՄՆ-ում, որն իրականացնում է հայկական սփյուռքի, Հայաստանի և ԼՂՀ-ի շահերի պաշտպանությունը և առաջխաղացումը։
Զբիգնև Բժեզինսկու կարծիքով՝ ԱՄՆ-ի հայկական լոբբին հանդիսանում է Միացյալ Նահանգների երեք ամենաարդյունավետ և հեղինակավոր էթնիկական լոբբիներից մեկը, որոնց թվին են դասվում նաև հրեական և հունական լոբբիստական կազմակերպությունները։


== Ծանոթագրություններ ==
Եվրոպայի չեմպիոնների գավաթի եզրափակիչ 1988

1988 Եվրոպական գավաթի եզրափակիչ, Եվրոպական գավաթի 33-րդ խաղարկությունն է, որում հաղթեց «ՊՍՎ» ֆուտբոլային ակումբը հիմնական ժամանակը ավարտվեց 0-0 հաշվով իսկ 11 մետրանոցներով 6։5 հաշվով՝ «Բենֆիկային»։ Խաղը կայացել է Նետարստադիում մարզադաշտում, Շտուտգարտ, Գերմանիա։
Նովոտավլարովո (գյուղ, Շարանսկի շրջան)

Անվան այլ կիրառումների համար տե՛ս՝ ՆովոտավլարովոՆովոտավլարովո (ռուս.՝ Новотавларово, բաշկիրերեն՝ Яңы Таулар), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 254 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8845) 1990 RD

(8845) 1990 RD, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 14-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,87405 ա. մ., առավելագույնը մոտենում է 2,222 ա. մ. հեռավորության վրա և հեռանում 3,5261 ա. մ.։ Արեգակի շուրջ մեկ ամբողջական պտույտ է կատարում 1779,67 երկրային օրվա ընթացքում, իր ուղեծրով շարժվելով միջինում 0,202284 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8845) 1990 RD աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
False Alarm

«False Alarm» (հայ.՝ Կեղծ ահազանգ), կանադացի երգիչ The Weeknd-ի երգը, որ թողարկվել է 2016 թվականի հոկտեմբերի 11-ին որպես Starboy երրորդ ստուդիական ալբոմի երկրորդ սինգլ։


== Ստեղծում ==
Starboy ալբոմի վերնագրի ու շապիկի հրապարակումից մեկ օր անց՝ 2016 թվականի սեպտեմբերի 22-ին, թողարկվել է ալբոմի գլխավոր սինգլը, իսկ ավելի ուշ՝ նույն թվականի սեպտեմբերի 29-ին, որպես ալբոմի պրոմոսինգլ թողարկվել է «False Alarm» երգը։ Հոկտեմբերի 11-ին այն թողարկվել է որպես ալբոմի երկրորդ պաշտոնական սինգլ՝ կատարելով իր նորամուտը Billboard Hot 100 հիթ-շքերթում։ Երգի տեքստը նվիրված է թմրանյութերին ու ոչ ռոմանտիկ հարաբերություններին. հավանաբար այն ձոն է «Թինդերի» սերնդին։


== Երաժշտական տեսահոլովակ ==
Երգի պաշտոնական տեսահոլովակի պրեմիերան կայացել է YouTube-ում՝ երգչի Vevo պաշտոնական էջում, 2016 թվականի հոկտեմբերի 13-ին։ Տեսահոլովակը ներկայացվում է որպես նկարահանում առաջին դեմքից, երբ տեսախցիկը ցուցադրում է բանկի կողոպտիչներից մեկի տեսակետը պատանդների հետ կապված կրիտիկական դրության ժամանակ, որն ավարտվում է նրանց մեծ մասի մահվամբ։ Տեսահոլովակի ռեժիսորը Իլյա Նայշուլլերն է, որը 2016 թվականին նկարահանել էր ամբողջությամբ առաջին դեմքից նկարահանված «Հարդքոր» ֆիլմը։


== Կենդանի կատարումներ ==
Ինչպես «False Alarm»-ը, այնպես էլ ալբոմի գլխավոր երգը կատարվել են հոկտեմբերի 1-ին՝ Saturday Night Live շոուի 42-րդ եթերաշրջանի պրեմիերայի ժամանակ։


== Հիթ-շքերթներ ==


=== Շաբաթական հիթ-շքերթներ ===


== Թողարկման պատմություն ==


== Ծանոթագրություններ ==
Զելյոնայա (գյուղ, Կելմենցիի շրջան)

Անվան այլ կիրառումների համար տե՛ս՝ ԶելյոնայաԶելյոնայա (ուկրաիներեն՝ Зелена), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Զելյոնայա գյուղում բնակվում էր 1 980 մարդ։


== Բնակչություն ==
1859 թվականի դրությամբ Խոտինսկի գավառի սեփականատիրական գյուղում բնակվում էր 136 մարդ (71 տղամարդ և 65 կին), հաշվվում էր 70 տնային տնտեսություն։
1886 թվականի դրությամբ Լիպկանսկի գավառի սեփականատիրական գյուղում բնակվում էր 385 մարդ, հաշվվում էր 195 տնային տնտեսություն, գոյություն ուներ ուղղափառ եկեղեցի։
Բնակչության թիվն ըստ տարեթվերի. 


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեգարոն

Մեգարոն (հին հունարեն՝ μέγαρον), հոգնակի megara, եղել է մեծ դահլիճ հին հունական պալատական համալիրներում։ Այն ուղղանկյուն դահլիճ էր, որը շրջապատված էր չորս սյուներով, բաց երկսյուն
պորտիկով և կենտրոնում ուներ բաց օջախ։ Կարծում են, որ այդ շրջանի տիրակալը, որը կոչվում է անաքսոմ, իր գահը տեղադրել է այն սենյակում, որտեղ գտնվում էր օջախը։  Այդ պատճառով գլխավոր դահլիճը երբեմն անվանում են «գահասենյակ»։ Նա հատկապես Էգեյան էր բաց նավահանգստի շնորհիվ, որը սովորաբար պահպանվում էր սյուներով
։
Մուտքն ուներ մի առանձնահատկություն, որը օգնում է տարբերակել մեգարոնը իր դիրքի շնորհիվ, որը կարճ պատի երկայնքով էր, այնպիսին, որ խորությունն ավելի մեծ էր, քան լայնությունը։ Կենտրոնական Մեգարոնի շուրջ հաճախ եղել են բազմաթիվ տարածքներ, ինչպիսիք են հին տարածքները, գրասենյակները, նավթի մամլման տարածքները, արհեստանոցները, խեցեգործական արհեստանոցները, սրբավայրերը, միջանցքները, զենքերը 
և պահեստները այնպիսի ապրանքների համար, ինչպիսիք են գինին, յուղը և ցորենը։


== Կառուցվածք ==
Մեգարոնի կառուցվածքը նմանակել է հունական տաճարների վերջնական հատակագծման պատկերը 
։
Վաղ Մեգարոնն ուներ տանիք, և կային նաև այլ տեսակի տանիքներ, ինչպիսիք են հարթ տանիքը և բարելի տանիքը։
Նրանք միշտ քանդված են եղել և վաղ մեգարոնի մնացորդներում տանիքի որոշակի տեսակ չի երևում (Տես հին հունական և հռոմեական տանիքների ցանկը օրինակների համար)։ Ճարտարապետության պատմության մեջ մեգարոնը համարվում է ամենավաղ շինարարական միավորը։
Բետոնե հատակը ծածկված է եղել գորգով, իսկ պատերին կախված են եղել որմնանկարները
։
Բնականորեն այն շատ գունեղ էր։ Տանիքը սալիկապատված էր կերամիկական և թրծակավ սալիկներով
։
Այստեղ կային փայտե դեկորատիվ մետաղական դռներ, հաճախ` երկփեղկ
։ 
Մեգարոնում օգտագործվել են նաև  լոգարաններ։ Մեգարոնը իր երկարության և լայնության համամասնություններով նման է վաղ դորիկական տաճարների կառուցվածքին
։


== Նպատակ ==
Մեգարոնի գործառույթները շատ էին, այդ թվում' խնջույքները և  ծիսակատարությունները։
Այն օգտագործվել է նաև թագավորական արարողությունների և պալատական խորհրդակցությունների համար։ Նրա կրոնական գործառույթները ներառում էին կենդանիների զոհաբերությունները, հաճախ աստվածություններին նվիրված տոնակատարությունները։


== Օրինակներ ==
Հայտնի Մեգարոնը գտնվում է Տիրինսի պալատում` թագավորի մեծ ընդունարանում, որի գլխավոր սրահն ուներ բարձր գահ, որը տեղադրված էր աջ պատի մոտ։ 
Կենտրոնական օջախը ծածկված էր մինոսական ոճի չորս փայտե սյուներով, որոնք հենարան էին տանիքի համար
։
Ջարգացել է պալատական մեգարոն տեսակի շինարարությունը։ Դրանից հետո միկենցիները վերցրել են այս ճարտարապետությունը` դարձնելով այն բնորոշ հունականին։ Որմնանկարները ցույց են տալիս, որ գործիչներն ուտող խմող են
։
Այլ հայտնի կենտրոնական մեգարոնյան կառույցները գտնվում են Տիրինսում, Ֆիվայում, Միկենքում և Պիլոսում։
Դեկորը միավորում էր մեգարոնները։ Դրանով առանձնանում էին հայտնի մեգարոնները` դառնալով յուրահատուկ։ Տարբեր հունական մշակույթները ունեին իրենց սեփական յուրահատուկ մեգարոնները։ Օրինակ, մայրցամաքային բնակիչները տենդենց ունեին իրենց կենտրոնական մեգարոնը այլ հաստատություններից առանձնացնելու։


== Ծանոթագրություններ ==
Ժողովածու (3169)

Ժողովածու (3169), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3169 թվի տակ։ Ձեռագիրը գրվել է 17-րդ դարում Ղազար Երեց գրիչի կողմից։ Գրված է թղթի վրա, որը ունի 14,8×10,5 չափս։ Ձեռագիրը կազմված է 454 թերթից։ Գրված է միասյուն, նոտրգրով և բոլորգրով։ Կազմը` կաշեպատ տախտակ ստվարաթուղթ, աստառը՝ սև մետաքս։ Հիշատակարաններ գրչի՝ 437բ, հետագայի՝ պահպանակ Ա (1758 թվական, նաև պարսկերեն)։


== Բովանդակություն ==
Երեմիայի Մեղրեցւոյ Բառգիրք։
Անանունք երկոտասան ականց։
Մեկնութիւն բառից քերականին։
Ղուկ. Կեղեցւոյ Պատճէն Հոռոմայեցւոց տոմարին (չափ.),
Պատճեն հայոց տոմարի


== Ծանոթագրություններ ==
Պիգմենտային դիսպերսիայի համախտանիշ

Պիգմենտային դիսպերսիայի համախտանիշը (PDS) ակնային հիվանդություն է, որը կարող է բերել գլաուկոմայի հատուկ ձևի զարգացման՝ պիգմենտային գլաուկոմա անվանմամբ։ Առաջնային պատճառը հանդիսանում է այն, որ պիգմենտային բջիջները սկսում են անջատվել ծիածանաթաղանթի մակերեսից և լողալ ներակնային հեղուկում, ժամանակի ընթացքում սկսում են խցանել տրաբեկուլյար ապարատը՝ նվազեցնելով ներակնային հեղուկի արտահոսքը, որը բերում է ներակնային ճնշման բարձրացման։ PDS-ի առկայության դեպքում ներակնային ճնշումը հակում ունի ժամանակ առ ժամանակ բարձրանալու, այնուհետև վերադառնալու նորմայի սահմաններին։ Ֆիզիկական վարժությունները, ինչպես հայտնաբերվել է, նույնպես բերում են ներակնային ճնշման տատանումների։ Երբ ճնշումը այնքան է բարձրանում, որ վտանգ է ներկայացնում տեսողական նյարդի վնասման համար, ապա այդպիսի վիճակը գնահատվում է որպես պիգմենտային գլաուկոմա։ Ինչպես բոլոր տեսակի գլաուկոմաները, որոնք բերում են տեսողական նյարդաթելերի վնասմանը, տեսողության նվազումը տեղի է ունենուն անդարձելի և անցավ։
Այն հանդիպում է բավականին հազվադեպ, ավելի հաճախ եվրոպացիների մոտ, հատկապես տղամարդկանց շրջանում, ովքեր տառապում են կարճատեսությամբ, տարիքային միջակայքը բավականին ցածր է՝ 20-ից 40 տարեկան։ 40 տարեկանից հետո անհայտ պատճառներով համախտանիշը հետ է զարգանում՝ մինչև պրոցեսի լրիվ դադարում։
Հատուկ բուժում դեռևս գոյություն չունի, պետք է միայն օգտագործել սովորական միջոցներ՝ ներակնային ճնշումը կարգավորելու համար, ինչպիսիք են՝ աչքի կաթիլները կամ պարզ վիրահատությունները՝ ՆԱՃ-ը նվազեցնելու նպատակով։ Այդպիսի վիրահատություններից է YAG լազերի օգտագործումը պիգմենտային թեփուկների քայքայման համար և ՆԱՃ-ի նվազեցման նպատակով։ Եթե այն հայտնաբերվել է բավականին վաղ, ապա գլաուկոմայի զարգացման ռիսկը նվազում է։ Խորհուրդ չի տրվում նաև այս հիվանդությամբ տառապողներին զբաղվել արտահայտված էներգածախսով սպորտաձևերով, ինչպիսիք են՝ երկար տարածությունների վրա վազքը կամ մարտարվեստները, քանի որ ուժեղ հարվածները և ցնցումները կարող են բերել պիգմենտային բջիջների շերտազատմանը։


== Ծանոթագրություններ ==


== Արտաքին հղումներ ==
«Glaucoma Research Foundation is dedicated to finding a cure»։ glaucoma.org (en-US)։ 2021-04-14։ Վերցված է 2023-01-17 
 «Eye - Ophthalmology Services NYC»։ New York Eye and Ear Infirmary of Mount Sinai (en-US)։ Վերցված է 2023-01-17  


== Ծանոթագրություններ ==
Մալև (գետ)

Մալև, գետ Սյունիքի մարզում։ Սկիզբ է առնում Մեղրու լեռների կենտրոնական մասից և Ալվանք գյուղից հարավում ձախից միախառնվում Արաքս գետին։ Երկարությունը՝ 18 կմ։


== Ծանոթագրություններ ==
Սան Անդրեաս (ֆիլմ)

Սան Անդրեաս (անգլ.՝ San Andreas), Բրեդ Փեյթոնի ֆիլմը, որը նկարահանվել է 2014 թ։ Պրիմիերան կայացել է 2015 թ. մայիսի 29-ին։


== Դերերում ==
Դուեյն Ջոնսոն - Ռեյ Գեյնս - Լոս Անջելեսում աշխատող փրկարար։
Կարլա Գուդժինո - Էմմա Գեյնս - Ռեյի նախկին կինը։
Ալեքսանդրա Դադարիո - Բլեյք Գեյնս - Ռեյի և Էմմայի դուստրը, Բեն Թեյլորի սիրելին։
Հյուգո Ջոնսթոն-Բարթ - Բեն Թեյլոր - անգլիացի ճարտարապետ, Բլեյք Գեյնսի սիրեցյալը։
Արթ Պարկինսոն - Օլլի Թեյլոր - Բեն Թեյլորի կրտսեր եղբայրը։
Իոհան Գրիֆիթ - Դենիել Ռիդդիկ - Էմմա Գեյնսի բոյֆրենդը։
Փոլ Ջիամատի - Լուրենս Հեյզ - երկրաշարժագետ
Քայլի Մինոուգ - Սյուզան Ռիդդիկ - Դենիելի քույրը


== Ծանոթագրություններ ==
Սիլեզյան ջուլհակների ապստամբություններ

Սիլեզեյան ջուլհակների ապստամբություններ, 1793 թվականի ապստամբություն, գյուղացի ջուլհակների տարերային ելույթ Սիլեզիայի (որի մեծ մասն այդ ժամանակ պատկանում էր Պրուսիային) լեռնային շրջաններում, մարտ-ապրիլին, որը վերածվել է պրուսական ավատատիրական կարգերի դեմ պայքարի։ Ջուլհակներին միացել են գյուղացիական լայն զանգվածներ։
Ապստամբությունը, որն ընդգրկել է շուրջ 20 հազար մարդ, դաժանորեն ճնշել են պրուսական զորքերը։ 1844 թվականի ապստամբությունը բանվորների առաջին խոշոր ինքնուրույն ելույթն էր Գերմանիայում, հունիսի 4-6-ը։ Պատճառը կրկնակի՝ կապիտալիստների և կալվածատերերի, շահագործումն էր և աշխատավարձի կրճատումը։
Ջուլհակների վիճակը վատթարացել էր մի քանի տարվա անբերրիության հետևանքով։ Թեև ապստամբությունը տարերային էր, այնուամենայնիվ, նրա ընթացքում երևան եկան գիտակցված և կազմակերպված պայքարի տարրեր։
Չեխական կրոնա

Չեխական կրոնա (չեխ․՝ koruna česká), Չեխիայի դրամական միավորը, մանրը հալերին է (չեխ․՝ haléř), 1 կրոնան = 100 հալերիի։
Շրջանառության մեջ է մտել 1993 թվականից։ Չեխոսլովակիայի դադարեցումից հետո չեխական կրոնան փոխարինեց Չեխոսլովակյան կրոնային, միաժամանակ Սլովակիաում շրջանառության մեջ մտավ սլովակյան կրոնան։
Պսեբայ

Պսեբայ (ռուս.՝ Псебай), քաղաքատիպ ավան Ռուսաստանի Դաշնության Կրասնոդարի երկրամասի Մոստովսկոյի շրջանում։


== Աշխարհագրություն ==
Բնակավայրը գտնվում է Մալայա Լաբա գետի ափին (Լաբա գետի մաս), լեռնային հովտում, որը ձգվում է 12 կմ, գետի հակառակ ափին գտնվում է Անդրյուկի ստանցան։


== Բնակչություն ==
Ազգային կազմը2002 թվականի համառուսաստանյան մարդահամարի տվյալների համաձայն քաղաքատիպ ավանում բնակվող 11 031 մարդկանցից 10 81-ը պատկանում էին հետևյալ վեց ազգություններին՝


== Ծանոթագրություններ ==
Բակլաշի

Բակլաշի (ռուս.՝ Баклаши́), գյուղ Ռուսաստանի Իրկուտսկի մարզի Շելեխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2892 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձայնագրման ընկերությունների Ճապոնական ասոցիացիա

Ձայնագրման ընկերությունների Ճապոնական ասոցիացիա  (ճպ. 日本レコード協会 Nippon Rekōdo Kyōkai կամ կրճատ RIAJ, անգլ.-ից Recording Industry Association of Japan),  ասոցիացիա, որը միավորում է երաժշտական բիզնեսի ոլորտում աշխատող մի շարք ճապոնական ընկերությունների, այսինքն` զբաղվում է երաժշտական արտադրանքի արտադրությամբ և բաշխմամբ։
Այն հիմնադրվել է 1942 թվականին։


== Հավաստագրման չափորոշիչներ ==


=== Ֆիզիկական պատճեների համար ===


=== Թվային պատճեների համար ===


== Անդամներ ==


=== Լրիվ անդամներ ===
2013 թվականի դրությամբ անդամները համարվում են 17 ընկերություններ։

Nippon Columbia
Victor Entertainment
King Records
Teichiku Entertainment
Universal Music Japan
Nippon Crown
Tokuma Japan Communications
Sony Music Entertainment
Pony Canyon
Warner Music Japan
VAP
Being
Avex Marketing
For Life Music Entertainment
Yamaha Music Communications
Dreamusic
Yoshimoto R and C


== Չարթեր ==
RIAJ DIgital Track Chart (թողարկվել է 2009 թվականից մինչև 2012 թվականի հուլիսը)


== Տես նաև ==
Ձայնագրող ընկերությունների ամերիկյան ասոցիացիա


== Ծանոթագրություններ ==
Բավրա (այլ կիրառումներ)

Բավրա, կարող է վերաբերել՝

Բավրա - հայաբնակ գյուղ Ջավախքում, Վրաստանի Ախալքալաքի շրջանում
Բավրա - գյուղ Հայաստանի Շիրակի մարզում
Սան Պիետրո Մոզեցո

Սան Պիետրո Մոզեցո (իտալերեն՝ San Pietro Mosezzo), կոմունա Իտալիայում, Պիեմոնտ մարզի Նովարա գավառում։
Բնակչությունը կազմում է 1879 մարդ (2008 թվականի տվյալներով)։ Բնակչության խտությունը 51 մարդ/կմ²։ Տարածքը՝ 34 կմ²։ Փոստային ինդեքս՝ 28060։ Հեռախոսային կոդ՝ 0321։
Բնակավայրի հովանավորն է համարվում Պետրոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0321 530111
Էլեկտրոնային հասցե։ municipio@comune.sanpietromosezzo.no.it
Պաշտոնական կայք։ http://www.comune.sanpietromosezzo.no.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պնևմատոլիտային հանքավայրեր

Պնևմատոլիտային հանքավայրեր, պնևմատոլիզի պրոցեսներով առաջացած օգտակար հանածոների հանքաշերտեր։ Մետաղային հանքավայրերի որոշ դասակարգումներում պնևմատոլիտային հանքավայրերի տիպին են դասում նաև կոնտակտատեղակալումային (սկառնային) հանքավայրերը և հազվագյուտ մետաղների բարձր ջերմաստիճանային հանքավայրերի մի մասը։ Պնևմատոլիտային հանքավայրերը հանդիպում են հազվադեպ, ձևավորվում են ինտրուզիաների կոնտակտներին մոտ, մեծ մասամբ նրանց եզրագծերից դուրս, երբեմն էլ հենց ինտրուզիաների մեջ։ Նրանց համար սովորաբար բնորոշ է հանքամարմինների անկանոն ձևը։